b'\n_START_ARTICLE_\nEksperimentet\n_START_SECTION_\nHandling\n_START_PARAGRAPH_\nJessup er en forsker som er lidenskapelig opptatt av menneskets utvikling og opphav. Han vi finne frem til ur-mennesket og dette vil han p\xc3\xa5vise gjennom fysiske eksperimenter og ved bruk av et ukjent hallusinogent stoff som han har skaffet seg i Mexico. Ved hjelp av dette narkotikumet og en vanntank klarer han \xc3\xa5 materialisere seg til forskjellige urvesener og tilstander gjennom menneskets evolusjon. Hans grensesprengende eksperiment f\xc3\xa5r uante f\xc3\xb8lger for ham selv og familien.\n_START_SECTION_\nPopularitet og \xc3\xb8konomi\n_START_PARAGRAPH_\nEksperimentet innbrakte $19,9 millioner i USA og havnet p\xc3\xa5 36-plass over de mest innbringende filmene i USA i 1980._NEWLINE_Produksjonskostnadene var p\xc3\xa5 ca $15 millioner.\n_START_SECTION_\nAnmelderne\n_START_PARAGRAPH_\nDen ble godt mottatt av anmelderne, noe som gjenspeiles i at den har f\xc3\xa5tt 84\xc2\xa0% p\xc3\xa5 Rotten Tomatoes. Den amerikanske filmkritikeren Roger Ebert gav den 3,5 av 4 stjerner, mens Leonard Maltin gav den 2,5 av 4 stjerner.\n_START_SECTION_\nPriser\n_START_PARAGRAPH_\nFilmen ble tildelt en Saturn Award for beste make-up, samt at den ble nominert i klassene beste film, beste regi og beste manus. Det kan ellers nevnes at den ble nominert til to Oscars (beste lyd og musikk) og en Golden Globe (beste mannlige nykommer i film).'